# Matkarakastajat

| Matkarakastajat |
| --- |
| Los amantes pasajeros |
|  |
| Ohjaaja | Pedro Almodóvar |
| Käsikirjoittaja | Pedro Almodóvar |
| Tuottaja | * Agustín Almodóvar
* Esther García
 |
| Säveltäjä | Alberto Iglesias |
| Kuvaaja | José Luis Alcaine |
| Leikkaaja | José Salcedo |
| Tuotantosuunnittelija | María Clara Notari |
| Pukusuunnittelija | David Delfín Tatiana Hernández |
| Pääosat | * Carlos Areces
* Javier Cámara
* Raúl Arévalo
* Lola Dueñas
* Hugo Silva
* Antonio de la Torre
* José Luis Torrijo
* José María Yazpik
* Cecilia Roth
* Guillermo Toledo
 |
| Valmistustiedot |
| Valmistusmaa | Espanja |
| Tuotantoyhtiö | El Deseo |
| Ensi-ilta | * 2013-03-088. maaliskuuta 2013 (Espanja)
* 2013-06-1212. kesäkuuta 2013 (Suomi)
 |
| Kesto | 90 minuuttia |
| Alkuperäiskieli | espanja |
| Aiheesta muualla |
| Virallinen sivusto |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Matkarakastajat** (esp. *Los amantes pasajeros*; kansainvälisenä nimenä *I’m So Excited!*) on vuonna 2013 ensi-iltansa saanut espanjalainen komediaelokuva, jonka on ohjannut ja käsikirjoittanut Pedro Almodóvar. Elokuvassa näyttelevät muun muassa Carlos Areces, Javier Cámara, Raúl Arévalo, Lola Dueñas, Hugo Silva, Antonio de la Torre, José Luis Torrijo, José María Yazpik, Cecilia Roth ja Guillermo Toledo. Antonio Banderas ja Penélope Cruz esiintyvät elokuvassa cameorooleissa lentokenttätyöntekijöinä. Elokuvan tuottajina olivat Agustín Almodóvar ja Esther García. *Matkarakastajat* sai elokuvakriitikoilta sekalaiset arvostelut ja tuotti maailmanlaajuisesti lähes 14 miljoonaa dollaria.

## Juoni

**Varoitus:Seuraava kirjoitus paljastaa yksityiskohtia juonesta.*
*Matkarakastajat* sijoittuu lähes kokonaan Madridista nousevaan matkustajalentokoneeseen, jonka miehistö havaitsee lentokoneen laskeutumistelineissä teknisen vian pian ilmaan pääsemisen jälkeen. Tämän vuoksi lentoa 2549 ei voidakaan lentää Méxicoon, vaan kone jää kiertämään ympyrää Espanjan ilmatilassa ja odottamaan sopivaa laskeutumispaikkaa ja -lupaa. Paniikin levitessä matkustamossa lentoemännät ja stuertit yrittävät omat huolensa unohtaen tehdä matkustajien kenties viimeisistä hetkistä mahdollisimman miellyttävän. Henkilökunta huumaa suurimman osan matkustajista uneen ja tarjoilee hereillä olevalle bisnesluokan kirjavalle matkustajajoukolle alkoholia ja piristäviä aineita. Tunnelma käy niin syvälliseksi kuin kiihkeäksikin, kun kuolemanvaarassa ja -pelossa sekä miehistö että matkustajat alkavat valmistautua vaaralliseen pakkolaskuun kertaamalla elämiensä kipukohtia, puhumalla avoimesti tunteista, kertomalla syvimpiä salaisuuksia ja seksiä harrastamalla.

**Juonipaljastukset päättyvät tähän.**
## Näyttelijät

|  |  |  |
| --- | --- | --- |
|  Carlos Areces  | … |  Fajardo ”Fajas”
  |
|  Javier Cámara  | … |  Joserra Berasategui
  |
|  Raúl Arévalo  | … |  Ulloa
  |
|  Lola Dueñas  | … |  Bruna
  |
|  Hugo Silva  | … |  Benito Morón
  |
|  Antonio de la Torre  | … |  Álex Acero
  |
|  José Luis Torrijo  | … |  herra Más
  |
|  José María Yazpik  | … |  Infante
  |
|  Cecilia Roth  | … |  Norma Boss
  |

|  |  |  |
| --- | --- | --- |
|  Blanca Suárez  | … |  Ruth
  |
|  Guillermo Toledo  | … |  Ricardo Galán
  |
|  Miguel Ángel Silvestre  | … |  sulhanen
  |
|  Laya Marti  | … |  morsian
  |
|  Nasser Saleh  | … |  Nasser
  |
|  Pepa Charro  | … |  Piluca
  |
|  Violeta Pérez  | … |  Elvira
  |
|  Bárbara Santa-Cruz  | … |  Guillermina
  |
|  María Morales  | … |  Ángeles
  |

### Cameoroolit

|  |  |  |
| --- | --- | --- |
|  Antonio Banderas  | … |  León
  |
|  Penélope Cruz  | … |  Jessica ”Jessi”
  |
|  Paz Vega  | … |  Alba
  |
|  Susi Sánchez  | … |  Alban äiti
  |
|  Carmen Machi  | … |  ovenvartija
  |

## Tuotanto

*Matkarakastajien* kuvaukset alkoivat Madridissa 9. heinäkuuta 2012 ja päättyivät 12. syyskuuta 2012. Elokuvan tuotantoyhtiönä oli El Deseo ja budjettina viisi miljoonaa euroa.

## Julkaisu ja vastaanotto

*Matkarakastajat* sai ensi-iltansa Madridin ja Calzada de Calatravan kaupungeissa kotimaassaan Espanjassa 8. maaliskuuta 2013. Warner Bros. oli elokuvan teatterilevittäjänä Espanjassa. *Matkarakastajilla* oli Suomessa ensi-ilta Sodankylän elokuvajuhlilla 12. kesäkuuta 2013, ja teatteriensi-ilta seurasi vähän yli kuukautta myöhemmin 19. heinäkuuta. Future Film oli elokuvan teatterilevittäjänä Suomessa. Elokuva oli Suomessa 80. katsotuin elokuva 22 450 hengen katsojamäärällään vuonna 2013. Maailmanlaajuisesti *Matkarakastajat* tuotti yhteensä 13 941 437 dollarin lipputulot.

*Matkarakastajat* on saanut elokuvakriitikoilta sekalaisen vastaanoton. Rotten Tomatoes -sivuston mukaan 48% kriitikoista on antanut elokuvalle positiivisen arvosanan 5,6/10 keskiarvolla. Keräys perustuu 118 arviointiin. 4 566 käyttäjästä 37% on antanut elokuvalle positiivisen arvosanan 2,9/5 keskiarvolla. Metacritic-sivuston mukaan 36 arvostelun perusteella elokuva on saanut 55 pistettä sadasta mahdollisesta. Metacriticin 26 käyttäjää on antanut elokuvalle keskiarvon 5,0/10. Internet Movie Databasen 17 615 käyttäjää on antanut elokuvalle keskiarvon 5,6/10.

Future Film julkaisi *Matkarakastajat* Suomessa DVD:lle ja blu-raylle 9. lokakuuta 2013.

## Palkinnot ja ehdokkuudet

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Goya-palkinto | Paras puvustus | Tatiana Hernández | Ehdokkuus |
| Euroopan elokuvapalkinto | Yleisöpalkinto parhaasta eurooppalaisesta elokuvasta | Pedro Almodóvar | Ehdokkuus |
| Paras eurooppalainen komedia | Pedro Almodóvar Agustín Almodóvar Esther García | Ehdokkuus |
| Feroz-palkinto | Paras traileri (vain teaserista) | Pedro Almodóvar | Voitto |
| Paras miessivuosa | Carlos Areces | Ehdokkuus |
| Paras miessivuosa | Raúl Arévalo | Ehdokkuus |
| Paras alkuperäinen musiikki | Alberto Iglesias | Ehdokkuus |
| Paras elokuvajuliste | Javier Mariscal | Ehdokkuus |
| CEC-palkinto | Paras musiikki | Alberto Iglesias | Ehdokkuus |
| Yoga-palkinto | Huonoin espanjalainen elokuva | Pedro Almodóvar | Voitto |
| Dorian-palkinto | Vuoden naurettavin elokuva |  | Voitto |
| Vuoden vieraskielinen elokuva |  | Ehdokkuus |

## Lähteet

## Aiheesta muualla

* *Matkarakastajien* virallinen sivusto (espanjaksi)
* *Matkarakastajien* virallinen englanninkielinen sivusto (englanniksi)
* *Matkarakastajat* Internet Movie Databasessa (englanniksi)
* *Matkarakastajat*  Elonet.
* *Matkarakastajat* AllMoviessa. (englanniksi)